
Načelnik Općine Jelenje

KLASA:  400-02/18-03/3
URBROJ:  2170/04-03-18-1
Dražice, 08. siječnja 2018. god.

Temeljem Zakona o fiskalnoj odgovornosti („ Narodne novine „ br. 139/10 i 19/14), Zakona o proračunu („ Narodne novine „ br. 87/08, 136/12, 15/15 ) i članka 33. Statuta Općine Jelenje („Službene novine PGŽ„ br. 33/09, 13/13, 6/16 i 17/17 ) načelnik Općine Jelenje dana 08. siječnja 2018. godine donosi

PRAVILNIK
zaprimanja/kontrole financijske dokumentacije
 i fiskalne odgovornost  u Općini Jelenje


I. OPĆE ODREDBE 
Članka 1.
Pravilnikom o zaprimanju/kontroli finacijske dokumentacije i fiskalne odgovornosti u Općini Jelenje (u daljnjem tekstu: Općina) propisuje se način zaprimanja, provjere i pravovremenog plaćanja financijske dokumentacije, stvaranja ugovornih obveza, ustrojavanja evidencije, praćenje namjenskog korištenja sredstava te plaćanja iz sredstava Proračuna Općine, a u cilju osiguranja fiskalne odgovornosti, transparentnosti i dugoročne održivosti javnih financija.

Članak 2.
Procedurom stvaranja ugovornih obveza utvrđuje se tijek nastanka obveze.
Podnošenjem zahtjeva/narudžbenice pokreće se postupak nabave roba i usluga koji rezultira nastanak financijske dokumentacije.

Članak 3.
 Financijskom dokumentacijom smatra se:
-       račun,
-       situacija,
-       nalog za plaćanje,
-       pisani ugovor,
-       narudžbenica,
-       ponude,
-       zahtjev za nabavkom roba i usluga
II. KOLANJE DOKUMENTACIJE I 
POSTUPANJE NADLEŽNIH OSOBA

Članak 4.
Računi i ostala financijska dokumentacija nastala tijekom nabavke roba i usluga upućuje se u Pisarnicu-referentu za opće poslove, koji istu unosi u sustav SPO. 
Evidentiranu dokumentaciju pisarnica dostavlja tijekom dana u kojem je zaprimljena na provjeru i ovjeru – potpis suštinske kontrole, osobi – naručitelju.
Nakon potpisa suštinske kontrole ista se dostavlja na odobrenje općinskom načelniku (u daljnjem tekstu: načelniku) ili osobi koju on ovlasti. 
Nakon odobrenja načelnika dokumentacija se vraća u pisarnice koji istu dostavlja Odsjeku za proračun i financije na plaćanje.
Članak 5.
Financijska dokumentacija koja se podnosi na plaćanje mora biti vjerodostojna, istinita, uredna i prethodno kontrolirana.
Ukoliko se radi o doznaci sredstava proračunskim korisnicima isplata se vrši temeljem ugovora/naloga za isplatu sukladno usvojenom programu javnih potreba i odobrenom od strane načelnika.
Svaka transakcije nastala korištenjem poslovne kartice pravda se računom uz koji se prilaže pisano obrazloženje o razlogu nastanka troška.
Kod plaćanja računa koji se odnose na konzumaciju jela i pića (restoranske usluge) uz račun se prilaže pisano obrazloženje o razlogu nastanka troška.

Članak 6.
Knjiženje i evidentiranje u poslovnim knjigama temelji se na vjerodostojnim, istinitim, urednim i prethodno kontroliranim knjigovodstvenim ispravama.
Isprava za knjiženje je uredna kada se iz nje nedvosmisleno može utvrditi mjesto i vrijeme njena nastanka i njezin materijalni položaj, što znači narav, vrijednost i vrijeme nastanka poslovne promjene povodom koje je sastavljena. 
Vjerodostojna je isprava koja potpuno i istinito odražava nastali poslovni događaj.

Članak 7.
Račun koji se podnosi na plaćanje mora sadržavati broj narudžbenice/ugovora temeljem kojeg su roba/usluga/radovi isporučeni/izvedeni.
Narudžbenica mora biti valjano ispunjena na način da se vidi tko je nabavu inicirao (potpis), tko je nabavu odobrio (potpis), koja vrsta roba/usluga/radova se nabavlja, uz detaljnu specifikaciju jedinica mjere, količina, jediničnih cijena te ukupnih cijena.
Dostavnica/radni nalog i drugi odgovarajući dokument mora biti potpisan od strane:
-       osobe zadužene za primanje robe i
-       dobavljača, te
-        mora biti vidljivo da je prilikom preuzimanja robe utvrđena količina, stanje i kvaliteta  
         zaprimljene robe.
Subvencije, sponzorstva i pomoći isplaćuju se temeljem usvojenih zahtjeva i zaključka načelnika.

Članak 8.
  Prije plaćanja računa ovlaštena osoba u Odsjeku za proračun i financije vrši provjeru:
-  je li isporučena / izvršena usluga / roba u skladu s naručenim / ugovorenim obvezama,
-  matematičku kontrolu ispravnosti iznosa na dokumentu (računu).
Na istom ovlaštena osoba navodi poziciju Proračuna koju tereti te br. ugovora / narudžbenice.
Svojim potpisom ovlaštena osoba potvrđuje istovjetnost navedene količine isporučene/izvršenih usluga / roba s podacima iz narudžbenice/ugovora i matematičku ispravnost dokumenta.
Krajnji rok za provjeru financijske dokumentacije je pet ( 5 ) dana.
Ukoliko financijski dokument ne odgovara zahtjevu naručitelja (po količini, vrijednosti i dr.) ili je nepravovaljan (bez potpisa ) ili nepotpun Odsjek vraća dokument izdavatelju računa i obavještava o tome pisarnicu.
Članak 9.
Za plaćanja financijske dokumentacije potreban je jedan potpis.
Osobe ovlaštene za potpisivanje financijske dokumentacije za plaćanje sa računa Općine određene su posebnim Rješenjem u skladu s ovjerom potpisa pohranjenom kod poslovne banke. 

Članak 10.
Ukoliko se naknadno utvrdi da je isplata iz Proračuna izvršena nezakonito ili neopravdano, Jedinstveni upravni odjel mora odmah zatražiti povrat isplaćenih sredstava u Proračun.
Ukoliko primatelj proračunskih sredstava ne postupi u skladu s prethodnim stavkom ovog članka, prilikom daljnjih isplata primatelju može se provesti jednostrani prijeboj međusobnih novčanih potraživanja do potpunog namirenja.


III. UGOVARANJE OBVEZA

Članak 11.
Osoba ovlaštena za zaključivanje ugovornih odnosa je načelnik.
Dokumenti sklopljenih ugovora pohranjuju se i evidentiraju u Odjelu, a jedan primjerak se dostavlja Odsjeku za proračun i financije.
 
Članak 12.
Kod ugovaranja financijskih obveza plaćanje se u ugovoru definira u skladu s važećim zakonskim propisima.
Izuzetno može se ugovarati plaćanje predujma/avansa uz suglasnost načelnika.
Suglasnost iz prethodnog stavka ovog članka načelnik potvrđuje pisanim putem na utvrđenom obrascu i prilaže se uz ugovor.
 Članak 13.
Preuzimanje obveza po ugovorima koji zahtijevaju plaćanje u slijedećim godinama moguće je samo uz suglasnost načelnika, a na prijedlog voditelja Odsjeka za proračun i financije.
 
Članak 14.
Obaveze po već zaključenim ugovorima, kao i ostala plaćanja iz Proračuna isplaćivat će se ovisno o prilivu proračunskih prihoda.

IV. SPORAZUMI O OBROČNOJ OTPLATI DUGA

Članak 15.
Obveznici koji imaju dugovanja prema Općini  mogu zatražiti obročnu otplatu duga, ukoliko je isto sukladno zakonskim i podzakonskim aktima, te odlukama Općinskog vijeća.
Sporazume o obročnoj otplati duga potpisuje načelnik.
 
V. EVIDENCIJE
Članak 16.
Jedinstveni upravni odjel (u daljnjem tekstu: JUO) je  obavezan ustrojiti:
-   evidenciju svih sklopljenih ugovora, 
-   evidenciju svih nabava roba, radova i usluga ispod i iznad zakonskog praga,
-   evidenciju o poništenju postupaka javne nabave,
-   evidenciju o osobama koje se nalaze na stručnom osposobljavanju za rad i osobama na javnim radovima i
-   evidenciju o izdanim putnim nalozima za službena putovanja. 
Pročelnica JUO-a dužna je imenovati osobe koja vrši evidenciju te istu dostaviti načelniku.
Imenovane osobe dužne su ažurirati podatke za evidenciju najmanje dva puta godišnje.
Ugovore i predmete odnosno dokumentaciju potrebno je čuvati i arhivirati sukladno Pravilniku o zaštiti i obradi arhivskog i registraturnog gradiva Općine.
 

VI. NABAVA

Članak 17.
Provedbu postupka svih nabava obavlja osoba ovlaštena za javnu nabavu.
Postupak nabave pokreće se na zahtjev pročelnika koji se dostavlja načelniku.
Načelnik donosi odluku o pokretanju nabave.

Članak 18.
Naručivanje roba i usluga vrši imenovana osoba u Odjelu putem zahtjeva. 
Prije početka nabave podnositelj zahtjeva dužan je dostaviti specifikaciju za predmetnu nabavu osobi ovlaštenoj za nabavu.
Za svaku isporučenu narudžbu ovlaštena osoba dužna je čitko potpisati račun te svojim potpisom jamči da je isporučena roba u skladu s odredbama ugovora i narudžbe.
 
VII. IMOVINA
Članak 19.
Kod prijema dugotrajne i kratkotrajne imovine ovlaštena osoba koja je pokrenula nabavu dužna je ispuniti obrazac NOVA NABAVA i dostaviti ga Odsjeku za proračun i financije.
 

Članak 20.
Prilikom promjene smještaja dugotrajne ili kratkotrajne imovine službenici su dužni ispuniti obrazac PROMJENA SMJEŠTAJA IMOVINE i isti dostaviti Odsjeku za proračun i financije..
U slučaju kada se postojeća imovina ustupa drugim pravnim osobama bez naknade, potrebno je Odsjeku za proračun i financije dostaviti Zaključak načelnika.
 
Članak 21.
Pročelnica JUO-a odgovorna je za planiranje i izvršavanje dijela Proračuna iz svoje nadležnosti, za zakonito, svrhovito, učinkovito i ekonomično raspolaganje proračunskim sredstvima.
 
VIII. KORISNICI JAVNIH POTREBA

Članak 22.
Korisnicima javnih potreba proračunska sredstva se isplaćuju temeljem ugovora ili zahtjeva na utvrđenom obrascu. 
Ukoliko se sredstva isplaćuju temeljem zahtjeva općinski načelnik odobrava potpisom zahtjev ukoliko je u skladu s planiranim sredstvima i isti prosljeđuje Odsjeku za proračun i financije.
 
Članak 23.
JUO je dužan pratiti i kontrolirati namjensko trošenje donacija, pomoći, subvencija i drugih transfera do krajnjeg korisnika. 
Izvještaj o namjenskom utrošku sredstava korisnici proračunskih sredstava dužni su dostaviti najkasnije do 15. ožujka tekuće godine za prethodnu godinu.

Članak 24.
Odsjek za proračun i financije dužan je izvršiti kontrolu utrošenih sredstava  korisnika donacija, pomoći, subvencija i drugih transfera.
Kontrolu utrošenih sredstava mogu izvršiti i neposredno kod krajnjeg korisnika. 
Rezultate kontrole potrebno je zabilježiti na obrascu ZAPISNIK O KONTROLI UTROŠENIH SREDSTAVA.
Za sredstva koja se isplaćuju sa pozicije sponzorstva i proračunske zalihe nije potrebno vršiti kontrolu utrošenih sredstava neposredno kod krajnjeg korisnika.

Članak 25.
Zahtjevi za plaćanje vezani za financiranje iz programa javnih potreba, a koji su planirana u godišnjem iznosu istovjetnom ili većem od 10.000,00 kn isplaćivat će se u 12 jednakih rata ili temeljem odobrenih zahtjeva korisnika.
Za iznose programa do 10.000,00 kn godišnje, nalozi za plaćanje isplaćivat će se tromjesečno ili temeljem odobrenih zahtjeva korisnika.
Iznimno moguća je drugačija isplata uz suglasnost načelnika.

Članak 26.
Ukoliko se prilikom kontrole utvrdi da su sredstva korištena nenamjenski, korisnici proračunskih sredstava dužni su odmah izvršiti povrat uplaćenih sredstava u proračun Općine.
 

IX. ISPLATE SREDSTAVA
Članak 27.
Isplate sredstava iz proračuna koje imaju prednost pred ostalim rashodima:
· obveze po kreditima,
· sudske presude,
· plaće i materijalna prava za službenike i namještenike Općine,
· sudske i upravne pristojbe, ostali sudski i javnobilježnički troškovi,
· zakonske obveze
· obveze po zaključenim ugovorima.

Članak 28.
Rashodi koje se financiraju iz namjenskih prihoda i primitaka izvršavat će se do iznosa naplaćenih prihoda i primitaka za određene namjene, odnosno najviše do iznosa planiranog u Posebnom dijelu Proračuna.
Rashodi i izdaci koji se financiraju iz nenamjenskih prihoda i primitaka, izvršavati će se sukladno dinamici priliva prihoda, najviše do iznosa planiranih u Posebnom dijelu Proračuna naplaćenih sredstava prema prioritetima iz članka 27. Pravilnika
  

X. OSIGURANJE IMOVINE OPĆINE

Članak 29.
Sva imovina Općine osigurana je. 
Prilikom nastanka štete na imovini ovlaštena osoba dužna je svaku počinjenu štetu odmah prijaviti osiguravajućem društvu s kojim je sklopljen ugovor o osiguranju imovine, te o istom izvijestiti Odsjeku za proračun i financije kako bi se mogla zatražiti refundacija počinjene štete kod osiguravajućeg društva. 
O počinjenoj šteti sastavlja se zapisnik.
 

XI. ZAVRŠNE ODREDBE

Članak 30.
Procedurom Zaprimanje o zaprimanju i provjeri računa te plaćanju po računima propisat će se postupak zaprimanja i provjera računa te plaćanje računa.

[bookmark: _GoBack]Članak 31.
Ovaj Pravilnik stupa na snagu osam dana od dana donošenja.
Ovaj Pravilnik objavit će se i na web stranici Općine Jelenje www.jelenje.hr .
									


									OPĆINSKI  NAČELNIK

								            Robert Marčelja, bacc. oec 

